CELEX: 22010D0254
Language: mt
Date: 2009-11-23 00:00:00
Title: Deċiżjoni Nru 1/2009 tal-Kunsill ta’ Kooperazzjoni UE-Ukraina tat- 23 ta’ Novembru 2009 dwar l-istabbiliment ta’ Kumitat Konġunt

4.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 111/30
            
         DEĊIŻJONI Nru 1/2009 TAL-KUNSILL TA’ KOOPERAZZJONI UE-UKRAINA
   tat-23 ta’ Novembru 2009
   dwar l-istabbiliment ta’ Kumitat Konġunt
   (2010/254/KE)
   IL-KUNSILL TA’ KOOPERAZZJONI UE-UKRAINA,
   Wara li kkunsidra l-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, u l-Ukraina, minn hawn ‘il quddiem imsejjaħ “il-Ftehim”, u b’mod partikolari l-Artikolu 88 tiegħu,
   Billi:
   
               (1)
            
            
               L-Artikolu 88 tal-Ftehim jagħti s-setgħa lill-Kunsill ta’ Kooperazzjoni li jistabbilixxi kwalunkwe kumitat jew korp speċjali ieħor biex jassistih fit-twettiq tad-dmirijiet tiegħu u għandu jiddetermina l-għamla u d-dmirijiet ta’ dawn il-kumitati jew korpi u kif għandhom joperaw.
            
         
               (2)
            
            
               Attwalment, il-Partijiet qegħdin jinnegozjaw Ftehim ta’ Assoċjazzjoni, li jinkludi Żona ta’ Kummerċ Ħieles profonda u komprensiva.
            
         
               (3)
            
            
               Il-Partijiet għall-Ftehim qablu dwar it-test tal-Aġenda ta’ Assoċjazzjoni UE-Ukraina.
            
         
               (4)
            
            
               Jinħtieġ Kumitat biex jirrevedi l-progress li sar fl-implimentazzjoni tal-Aġenda ta’ Assoċjazzjoni kif ukoll il-prijoritajiet futuri u kwalunkwe aġġustament meħtieġ. Dan il-Kumitat Konġunt ser jopera fil-livell ta’ uffiċjali għolja,
            
         IDDEĊIEDA KIF ĠEJ:
   Artikolu uniku
   Il-Kunsill ta’ Kooperazzjoni qiegħed b’dan jistabbilixxi Kumitat Konġunt fil-livell ta’ uffiċjali għolja. Il-Kumitat Konġunt għandu jirrevedi l-progress li sar fl-implimentazzjoni tal-Aġenda ta’ Assoċjazzjoni kif ukoll il-prijoritajiet futuri u kwalunkwe aġġustament meħtieġ għaliha.
   Il-Kumitat Konġunt għandu jiltaqa’ b’mod regolari, minn tal-inqas darba fis-sena.
   
      Magħmul fi Brussell, it-23 ta’ Novembru 2009.
      
         
            Għall-Kunsill ta’ Kooperazzjoni
         
         
            Il-Kap tad-Delegazzjoni tal-UE
         
         C. BILDT
         
            Il-Kap tad-Delegazzjoni Ukraina
         
         Y. TYMOSHENKO